Stig Nicolaysen og hans kone Dorte regner med at lande i Danmark igen mandag den 19. juni.

Stig Nicolaysen nægter at give op. For tredje gang, og i en alder af 63 år, skulle han deltage i verdens hårdeste cykelløb, Race Across America. En tur fra Californien tværs over USA til østkysten på cirka 5000 kilometer gennem to ørkener og over to bjergområder. Men et ildebefindende, to blodpropper og en operation i Los Angeles spændte på dramatisk vis ben. Se videoen nederst i artiklen Nu er han dog på benene igen, og klar til at hoppe på cyklen. - Gammelfar har skiftet både startsstreg og mållinje ud med, at gammelfar kommer tilbage på sin elskede cykel, skriver Stig Nicolaysen på sin Facebook . Vil skrive en bog Udover målet om at komme tilbage i sadlen, så har Stig Nicolaysen også i sinde at dele og forevige sin rejse og oplevelse. - Når målet er nået, samles hele molevitten i en bog  “Den syv år lange rejse, der pludseligt blev afbrudt, og hvor skrøbeligt livet kan være”, skriver han. Herunder kan du læse en længere artiklen omkring Stig og hans kamp for at deltage i Race Across America, som han desværre ikke kom til: Men inden bog-udviklingen kan begynde, er der en genoptræning og en tur hjem forude for Stig Nicolaysen og hans kone Dorte. - Gammelfar er i fuld sving med genoptræningen og får ros af læger, fysioterapeuter, ergoterapeuter med mere. Vi satser på at lande i Aalborg mandag den 19/6, og vi glæder os, afslutter Stig Nicolaysen på sit Facebook-opslag. Se videoen herunder: